Mamiki Qabathe

Motlagomang Grazy "Mamiki" Qabathe ke mopolotiki wa kwa Aforika Borwa wa kwa Free State. O ne a emetse phathi ya African National Congress (ANC) kwa palamenteng ya Free State gareng ga Ferikgong 2008 le Motsheganong 2024. Ka nako eo o ne a bereka mo khanseleng ya Free State  ka 2008 go tsena Motsheganong 2024.  Ka nako eo o berekile mo khanseleng ya Free State ka dingwaga tsa 2008 go tsena 2023, kwa ntleng ga nako e a neng a le motsamaisa dipuisano tsa palamente ya Free State go tswa ka 2015 go tsena 2019.

Qabathe o simolotse tiro ya gagwe ya sepolotiki e le molweladitshwanelo wa lekgotla la babereki la Aforika Borwa, le e le mmatoropo wa ntlha wa mmasepala wa Lejweleputswa. O thapilwe lantlha kwa khanseleng ya Free State ka Firikgong 2008 ka fa tlase ga ga moeteledipele Beatrice Marshoff a nna mo setilong seo mo sebakeng sa ntlha sa ga moeteledipele Ace Magashule. O berekile mo maemong a a farologaneng, e le mokhanselara wa temothuto, le ka fa tlase ga ga Magashule e le mothusa mokwaledi wa kgaolo wa lekalana la ANC la Free State go tswa ka 2008 fo tsena 2021.

Morago ga dingwaga tse nne e le motsamaisa dipuisano tsa palamente  go tswa ka 2015 go tsena 2019, Qabathe o ne a boela kwa khanseleng e le mokhanselara wa ditlhabololo go tswa ka Motsheganong 2019 go tsena Mopitlwe 2023. O ne a kobiwa ke moeteledipele Mxolisi Dukwana ka Mopitlwe 2023 a tswa mo khanseleng ya kgaolo ka ditlhopho tsa Motsheganong 2024.

 Botshelo jwa a le mmotlana le tiro 
Qabathe o bonetswe kwa Hennenman a golela kwa Meloding, motsana o o kwa ntle ga Virginia kwa e leng Free State gompieno (e ne e le Orange Free State)."Profile of the MEC". Department of Agriculture & Rural Development. Retrieved 24 November 2025 O ne a nna matlhagatlhaga mo polotiking ya banana kgatlhanong le puso ya tlhaolele ka 1986, fa a le moithuti kwa Vista University kwa Bloemfontein, kwa a neng a nna leloko la Azania Students Organisation. Ka 1987 o ne a simolola tiro kwa khanseleng ya toropo ya Meloding ngwaga o o latelang a thapiwa kwa lekgotleng la babereki ba mmasepala (South African Municipal Workers Union), le le neng le berekisana le makgotla a a kopaneng a babereki ba Aforika Borwa (Congress of South African Trade Unions). Mo dingwageng tse di latelang, o ne a tlhatloga maemo mo SAMWU, pele e le mokhanselara wa lebentlele go nna motshwara madi wa kgaolo le mothusa tautona wa bobedi.

O ne a na le seabe gape mo lekalaneng la COSATU le morago ga phelelo ya puso ya tlhaolele ka 1994 o ne a nna le seabe mo African National Congress le lekgotla la teng la bomme. Fa mmasepala wa Lejweleputswa o tlhamiwa ka 2000, o ne a emela ANC e le mmatoropo wa ntlha wa kgaolo eo.

 Puso ya kgaolo 

 Boeteledipele jwa ga Marshoff: 2008 go tsena 2009 
Ka Ferikgong 2008, Qabathe o ne a isiwa kwa khanseleng ya Free State ke Beatrice Marshoff, moeteledipele wa nako eo  wa Free State. O ne a nna leloko la khansele ya temothuo. Ka Phukwi ngwaga oo, o ne a tlhatloga e le lantlha kwa nngweng ya diofisi tse tlhano tse ditona tsa ANC mo kgaolong ya Free State, o ne a tlhophiwa a sa ganediwe e le mothhsa mokwaledi wa kgaolo ya Free State wa ANC, a bereka  ka fa tlase ga ga Ace Magashule, e le modulasetilo wa kgaolo, le Sibongile Besani, e le mokwaledi wa kgaolo."No opposition as Free State ANC elects leaders". The Mail & Guardian. 24 July 2008. Retrieved 24 November 2025 Ka Phalane, Marshoff o ne a itsise ka tswakanyo e mo go yone Qabathe a neng a nna mokhanselara wa metshameko, botaki le ngwao, o ne a nna mo maemong ao mo sebakeng sa ga Marshoff a le mo ofising."FS reshuffles cabinet". News24. 23 October 2008. Retrieved 24 November 2025

 Boeteledipele jwa ga Magashule:2009 go tsena 2018 

 Maemo a mo khanseleng 
Pele ga ditlhopho tsa 2009, Marshoff o ne a tlhatlhamiwa ke Ace Magashule e le moeteledipele wa kgaolo ya Free State. Mo khanseleng e ntsha ya ga Magashule, Qabathe o ne a busediwa kwa maemong a gagwe a pele e le mokhanselara wa temothuo."Free State provincial ministers announced". The Mail & Guardian. 11 May 2009. Retrieved 24 November 2025 Mo dingwageng tse nne tse di latelang, Qabathe o ne a fetola maemo mo go tswakaneyeng matona kgapetsakgapetsa ga ga Magashule"Magashule Shuffles MECs" (PDF). Premier of the Free State. 4 February 2011. Retrieved 24 November 2025. O ne a fudusediwa kwa lephateng la puso ya tirisanommogo, bojanala le tsa tikologo ka Tlhakole 2011;"Premier reshuffles Free State Executive Council". South African Government. 22 February 2012. Retrieved 24 November 2025"Free State reshuffle political – DA". News24. 23 February 2012. Retrieved 24 November 2025 a boela gape kwa lephateng la temothuo (le ka nako eo le neng le akaretsa tlhabololo magae) ka Mopitlo 2013."Cabinet reshuffle". Bloemfontein Courant. 20 March 2013. Retrieved 24 November 2025 Mo ditlhophong tsa 2014, Qabatheo ne a tlhophiwa gape mo maemong a gagwe kwa khanseleng ya Free State, a le mo maemong a borobabobedi a lenaane la ANC. Magashule o le ene a neng a tlhophilwe gape, o ne a mo tlogela mo maemong a mokhanselara wa temothuo le tlhabololo magae."Magashule announces his cabinet". OFM. 29 May 2014. Retrieved 24 November 2025"New faces in FState executive". Drum. 29 May 2014. Retrieved 24 November 2025

 Motsamaisa dipuisano tsa palamente ya Free State 
Ka Mopitlwe a le lesome le bonngwe ngwaga wa 2015, o ne a tlhophiwa motsamaisa dipuisano tsa kgaolo ya Free State ka jalo a tswa mo khanseleng, o ne a tlhatlhama Sisi Mabe, o o tlhokafetseng ka 2014, Msebenzi Zwane a mo tlhatlhama e le mokhanselara wa temothuo ka Motsheganong."Mamiki Qabathe VS se nuwe speaker". Bloemfontein Courant (in Afrikaans). 11 March 2015. Retrieved 24 November 2025"Ace reshuffles cabinet". Bloemfontein Courant. 6 May 2015. Retrieved 24 November 2025

 Porojekete ya Vrede ya maši 
Pereko ya ga Qabathe e le mokhanselara ka fa tlase ga ga Magashule morago e ne ya baka dingangisano ka ntlha ya go tsaya karolo ga gagwe mo go tlhameng porojeke ya masi ya Vrede, e e tlhamilweng ka 2012 mme ya tswelela ka sebaka sa boraro sa ga Qabathe e le mokhanselara wa temothuo go tswa ka 2013 go tsena 2015. Porojeke e o e ne ya tlhotlhomisiwa morago ke moatlhodimogolo  Busisiwe Mkhwebane o a neng a atlhola ka 2020 gore Qabathe le Magashule le Msebenzi Zwane ba ba mo tlhatlhameng kgotsa a ba tlhatlhame mo lephateng la temothuo, ba bonwe molato wa go tlhoka go tsamaisa sentle ka a ne a reteletswe ke fo diragatsa tiro ya gagwe ya molaomotheo mo go kgotsofatseng porojekete.Singh, Kaveel (21 December 2020). "Mkhwebane on Vrede dairy project: Ace Magashule and co 'failed' to hold state functions to account". News24. Retrieved 24 November 2025

Mkhwebane o ne a gakolola gore puso ya Free State e akanye ka go seegela Qabathe thoko ka seabe sa gagwe mo porojekeng ya masi ya Vrede."Ace Magashule failed to ensure accountability in Vrede project, finds public protector". Sunday Times. 21 December 2020. Retrieved 24 November 2025 Phathi ya kganetso ya Economic Freedom Fighters e ne ya re Qabathe a rolwe marapo,"DA welcomes Vrede Dairy arrests". Democratic Alliance – Free State. 3 June 2021. Retrieved 24 November 2025 fa ya Democratic Alliance (DA) e ne ya re lekgotla la ditshekatsheko le le faphegileng le mo tlhotlhomise ene le matona a mangwe a puso.Fortuin, Justine (30 August 2021). "EFF calls on FS Premier to fire MEC over #Vrede Dairy Project". Bloemfontein Courant. Retrieved 24 November 2025 DA e ne ya re fa godimo ga go palelwa ga gagwe e le mokhanselara, Qabathe o ne a sireletsa Zwane mo go tseyeng maikarabelo fa a le motsamaisa dipuisano tsa palamente."Ace Magashule and Mosebenzi Zwane 'opted for personal insults' over questions about Vrede dairy project". Business Day. 22 July 2019. Retrieved 24 November 2025

 Go tlhophiwa gale e le mothusa mokwaledi wa ANC 
Qabathe o ne a tlhophiwa gape mo ofising ya gagwe ya phathi e le mothusa mokwaledi wa ANC ka Motsheganong 2013"Free State ANC re-elects controversial Ace Magashule". The Mail & Guardian. 11 May 2013. Retrieved 24 November 2025 le Morule 2017"Ace Magashule scores another term as Free State ANC leader". The Mail & Guardian. 12 December 2017. Retrieved 24 November 2025, e ntse e le ka fa tlase ga modulasetilo wa kgaolo Magashule. Moragonyana ga go tlhophiwa gape ka 2017, maduo a ditlhopho a ne a latofadiwa ke kgotlatshekelo ka ntlha ya go tlhoka go tsamaya sentle ga ditlhopho, mme Qabathe o ne a tlhilomiwa e le leloko la setlhopha sa nakwana se se kgobokantsweng ke ANC go etelela pele phathi ya kgaolo go fitlhelela ditlhopho di tshwarwa gape.Nicolson, Greg (5 March 2018). "Magashule holds the Aces: He's still the 'hidden hand' in the Free State, say ANC members". Daily Maverick. Retrieved 24 November 2025

 Boeteledipele jwa ga Ntombela: 2018 go tsena 2023 
Fa ditlhopho tsa ANC di ne di tshwarwa gape ka Motsheganong 2018, Qabathe o ne a tlhophiwa a sa emiwa kgatlhanong ke ope, e le mothusa mokwaledi wa kgaolo, a bereka ka fa tlase ga ga Sam Mashinini, o a neng a tlhatlhama Magashule e le modulasetilo, le mokwaledi wa kgaolo Paseka Nompondo.Moses, Andrew (20 May 2018). "Sam Mashinini elected Free State provincial chairperson". IOL. Retrieved 24 November 2025 Mo ditlhophong tsa 2019, o ne a nna mo maemong a bobedi a ANC a tlhophiwa gale mo palamenteng ya kgaolo."Motlagomang Grazy Qabathe". People's Assembly. Retrieved 24 November 2025 Mo boemong jwa go batla go tlhophiwa gape e le motsamaisa dipuisano, o ne a busiwa e le mokhanselara,kwa Sisi Ntombela, motlhatlhami wa ga Magashule e le moeteledipele, a mo tlhone mokhanselara wa ditlhabololo tsa magae."Premier Sisi Ntombela: Announcement of Free State Executive Council". South African Government. 28 May 2019. Retrieved 24 November 2025  Sebaka sa gagwe e le mothusa mokwaledi wa ANC se ne sa fela ka 2021 fa ANC e ne e koba baeteledipele ba kgaolo."Ramaphosa instructs dissolved Free State PEC to compromise". The Mail & Guardian. 9 April 2021. Retrieved 24 November 2025

 Boeteledipele jwa ga Dukwana:2023 go tsena 2024 
Ka Mopitlwe 2023, Qabathe o ne a kobiwa mo khanseleng ya ga Mxolisi Dukwana, o a neng a tlhatlhame Ntombela e le moeteledipele morago ga go ithola marapo ga ga Ntombela kgwedi e e fetileng.OFM. "Dukwana's Exco: Out with the old, in with the new". OFM. Retrieved 24 November 2025 Qabathe o berekile a le kwa morago mo palamenteng ya kgaolo go fitlhelela ka ditlhopho tsa  Motsheganong 2024, fa a ne a tlogela setilo sa gagwe.

 Botshelo jwa gagwe 
O nyetswe ebile o na le bana ba le bararo.

 Metswedi